b'\n_START_ARTICLE_\nSimon Razgor\n_START_SECTION_\nCelje\n_START_PARAGRAPH_\nRazgor je rokometno kariero za\xc4\x8del kot 11-letni de\xc4\x8dek v Rokometnem klubu Celje Pivovarna La\xc5\xa1ko. Tu je treniral vse do sezone 2006-07.\n_START_SECTION_\nMaribor Branik\n_START_PARAGRAPH_\nPo treh letih igranja v \xc4\x8dlanski ekipi Celja, je nato kariero nadaljeval v Rokometnem klubu Maribor Branik. Tam je v sedmih sezonah igranja pustil pe\xc4\x8dat kot najbolj\xc5\xa1i strelec v dotedanji zgodovini kluba. Na skoraj tristotih tekmah, ki jih je odigral na vseh ravneh, je dosegel 1173 zadetkov. Med drugim je v sezoni 2012-13 igral v Pokalu EHF in tam na osmih tekmah dosegel 36 golov. Najve\xc4\x8d zadetkov na eni tekmi tega tekmovanja mu je uspelo dose\xc4\x8di 16. marca 2013, ko je na doma\xc4\x8di tekmi proti danskemu klubu Holstebro prispeval devet golov za zmago s 31 proti 27.\n_START_SECTION_\nOd 2014: Me\xc5\xa1kov Brest\n_START_PARAGRAPH_\nLeta 2014 je prestopil v beloruski Me\xc5\xa1kov Brest. Tam je v prvi sezoni, 2014-15, igral tudi v ligi prvakov in na desetih sre\xc4\x8danjih dosegel 16 zadetkov. Uspe\xc5\xa1nej\xc5\xa1i je bil v naslednji sezoni, 2015-16, ko je za svoj klub pri uvrstitvi med 16 najbolj\xc5\xa1ih prispeval to\xc4\x8dno 30 zadetkov. Leta 2016 so postali zmagovalci beloruskega prvenstva in si zagotovili tretji zaporedni nastop v ligi prvakov. Poleg tega igrajo tudi v regionalni ligi SEHA._NEWLINE_Na za\xc4\x8detku sezone 2016-17 je zbolel za meningitisom in je posledi\xc4\x8dno odsoten od igri\xc5\xa1\xc4\x8d.\n_START_SECTION_\nReprezentanca\n_START_PARAGRAPH_\nZa \xc4\x8dlansko selekcijo Slovenije je igral med drugim tudi na olimpijskih igrah leta 2016 v Riu.\n_START_SECTION_\nOsebno\n_START_PARAGRAPH_\nNjegov \xc5\xa1tiri leta mlaj\xc5\xa1i brat David Razgor je prav tako rokometa\xc5\xa1.'